CELEX: C2007/283/14
Language: el
Date: 2007-11-24 00:00:00
Title: Υπόθεση C-386/07: Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 14 Αυγούστου 2007 — Hospital Consulting S.r.l., ATI HC, Kodak SpA, Tecnologie Sanitarie SpA κατά Esaote SpA, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/8
            
         Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 14 Αυγούστου 2007 — Hospital Consulting S.r.l., ATI HC, Kodak SpA, Tecnologie Sanitarie SpA κατά Esaote SpA, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   (Υπόθεση C-386/07)
   (2007/C 283/14)
   Γλώσσα διαδικασίας: η ιταλική
   Αιτούν δικαστήριο
   Consiglio di Stato
   Διάδικοι στην υπόθεση της κύριας δίκης
   
      Προσφεύγουσες: Hospital Consulting Srl, ATI HC, Kodak SpA, Tecnologie Sanitarie SpA
   
      Καθών: Esaote SpA, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   Προδικαστικά ερωτήματα
   
               1)
            
            
               Κατά πόσον η αδυναμία παρεκκλίσεως από τις κατώτατες αμοιβές και τα δικαιώματα που καθορίζονται για τις παρεχόμενες από δικηγόρο υπηρεσίες συνιστά μέτρο ευνοίας για τα μέλη του ενδιαφερόμενου επαγγελματικού συλλόγου, σε δυσαρμονία προς τα άρθρα 85 και 5 της Συνθήκης ΕΚ (νυν άρθρα 81 και 10 ΕΚ).
            
         
               2)
            
            
               Κατά πόσον η επιβαλλόμενη στον δικαστή απαγόρευση να μειώσει, κατά την εκκαθάριση των εξόδων της υποθέσεως, τα κατώτατα όρια που προβλέπουν οι επί μέρους κλάσεις του πίνακα, κατ' εφαρμογή της αδυναμίας παρεκκλίσεως από τις κατώτατες αμοιβές και τα δικαιώματα που καθορίζονται για τις παρεχόμενες από δικηγόρο υπηρεσίες, καταλήγει να καταστεί μέτρο ευνοίας υπέρ των μελών του ενδιαφερόμενου επαγγελματικού συλλόγου, σε δυσαρμονία προς τις επιταγές των άρθρων 81 και 10 ΕΚ.
            
         
               3)
            
            
               Κατά πόσον η υποχρέωση αιτιολογήσεως η οποία προβλέπεται εν πάση περιπτώσει για τη μείωση των αμοιβών σε επίπεδο κατώτερο του κατώτατου ορίου, σε αντίθεση προς την πρακτική των διοικητικών δικαστηρίων να προβαίνουν στην εκκαθάριση των εξόδων της υποθέσεως βάσει ετερόκλητων στοιχείων που αντλούνται από τις δικονομικές παραμέτρους και όχι από την πραγματική οικονομική αξία του αντικειμένου της διαφοράς, αποτελεί περιορισμό για τη μόνιμη άσκηση του δικηγορικού επαγγέλματος σε κράτος μέλος διαφορετικό από εκείνο στο οποίο αποκτήθηκε ο επαγγελματικός τίτλος, όπως διασφαλίζεται με την έβδομη αιτιολογική σκέψη της οδηγίας 98/5/ΕΚ (1) της 16ης Φεβρουαρίου 1998.
            
         
      (1)  ΕΕ L 77, σ. 36.